钦定古今图书集成/明伦汇编/交谊典/第073卷 > 《酬闻人侍郎别》前人
## 钦定古今图书集成/明伦汇编/交谊典/第073卷 > 《酬闻人侍郎别》前人

怅然心不乐，万里向悠悠。凌朝憩枉渚，薄暮遵江洲。
君住青门上，我发霸陵头。相思自有处，春风明月楼。

其二

整棹北川湄，回首望城邑。林疏风至少，山高云度急。
共怀万里心，各作千行泣。欲见终无缘，思君空伫立。

其三

举首川之折，离鸿四向飞。子怜《三湘𡾲》，我忆五陵薇。
但使同嘉遁，何必共轻肥。思君美如玉，不觉泪沾衣。